นายกรัฐมนตรี พร้อมคณะรัฐมนตรี เยือนจังหวัดเลยที่มหาวิทยาลัยราชภัฎเลย พร้อมขอให้ประชาชนร่วมกันพัฒนาประเทศ
นายกรัฐมนตรี พร้อมคณะรัฐมนตรี เยือนจังหวัดเลยที่มหาวิทยาลัยราชภัฎเลย พร้อมขอให้ประชาชนร่วมกันพัฒนาประเทศ

พลเอก ประยุทธ์ จันทร์โอชา นายกรัฐมนตรีเดินทางมายังประชุมทองวิไล มหาวิทยาลัยราชภัฏเลย เพื่อพบปะพี่น้องประชาชนชาวจังหวัดเลยกลุ่มผู้สูงอายุ กลุ่มผู้พิการ 1,600 คน  โดยเมื่อเดินทางถึงนักศึกษามหาวิทยาลัยราชภัฏเลยได้ร้องเพลงต้อนรับ จากนั้นนายชัยวัฒน์ ชื่นโกสุม ผู้ว่าราชการจังหวัดเลย กล่าวต้อนรับนายกรัฐมนตรีและคณะรัฐมนตรี พร้อมรายงานข้อมูลทั่วไปของจังหวัดเลย นายกรัฐมนตรีกล่าวเปิดถนน 4 เลนหมายเลข 201 ตอนเลย-เชียงคาน และมอบนโยบายพบปะพี่น้องประชาชน โดยมีประเด็นสำคัญ

รัฐบาลที่ความพร้อมพัฒนาประเทศในหลายๆ ด้าน อาทิ การท่องเที่ยว การเกษตร เศรษฐกิจ การเกษตร การคมนาคม เพื่อให้เกิดความมั่นคง มั่งคั่งและยั่งยืน ลดความเหลื่อมล้ำและสร้างความเป็นธรรมในทุกพื้นที่ โดยพี่น้องประชาชนต้องร่วมมือกันเพราะรัฐบาลไม่สามารถทำฝ่ายเดียวได้

ขณะที่ด้านการเกษตร รัฐบาลก็พร้อมสนับสนุนในทุกด้าน แต่เกษตรกรจะต้องดูด้านการตลาด ราคาผลผลิตให้ชัดเจน เพื่อไม่ให้ผลผลิตล้นตลาด รวมถึงมีการพัฒนาผลผลิต เพื่อสร้างมูลค่าให้กับสินค้า

ส่วนจังหวัดเลยขอให้เชื่อมโยงเส้นทางพัฒนาให้สมบูรณ์ เช่นเส้นทางถนน 4 เลน และการพัฒนาท่าอากาศยานเลย สร้างความเชื่อมโยงแบบไร้รอยต่อ หาจุดเด่นในพื้นที่ตัวเองโดยนำข้อมูลต่างๆ ที่รัฐบาลโดยหน่วยงานภาครัฐให้มาปรับใช้ และอย่าลืมการเชื่อมโยงการท่องเที่ยวกับประเทศเพื่อนบ้าน ให้ความสำคัญในอุตสาหกรรมการท่องเที่ยวเชื่อมโยงพื้นที่ใกล้กันสร้างรายได้มากขึ้น

นายกรัฐมนตรี เน้นย้ำเรื่องการจัดการขยะ ให้ดูแลสิ่งแวดล้อมโดยเฉพาะการลดใช้ถุงพลาสติก โดย อบต. อบจ. นำชาวบ้านคัดแยกขยะ เพื่อลดขยะในชุมชน พร้อมฝากถึงมหาวิทยาลัยราชภัฎเป็นมหาลัยท้องถิ่น ให้เน้นการเรียนการสอนให้เด็กกลับมาพัฒนาท้องถิ่นตนเองให้ได้มากที่สุด รวมถึงให้ทำงานวิจัยเพื่อส่งเสริมศักยภาพเกษตรกรด้วย